經數: 一七八○

經名: 淨名玄論卷第六

頁數: 八九一

上              欄

境也. 若以實相卽是虛空. 如釋論中說虛空

論非有非無. 言語道斷. 心行處滅. 卽是實相.

今且據事辨. 以虛空爲常. 此二句分境智二

義也. 三者常智還自照智. 卽反照智義也. 次

常照無常. 凡有二義. 一照衆生無常. 二照應

[&FFFF]#無常也. 次無常照常. 凡有三句. 一照虛空

之常. 二照實相境常. 三照法身佛性常義. 但

是照境. 非照智常. 以因中未有常智故也. 次

無常照無常. 有二句. 一照無常境. 二者無常

智自照無常智. 問. 無常智還照智. 與常智知

常智何異. 答. 常智知常. 唯有一義. 無常智知

無常. 有二義. 一者後念智知前念智. 二者一

念智卽自然知. 能得[&FFFF]#觀者. 具有二義. 未能

[&FFFF]#者. 但有前後相知也. 常知於常. 但有一念

自知. 無前後知也. 問. 北地論師云. 初地以上

卽有常住法身. 亦卽有常智. 是事云何. 答. 須

詳此說. 意爲以證眞如之智爲法身耶. 爲取

所證眞如佛性爲法身耶. 若以能證之智爲

法身常者. 是事不然. 釋論云. 在菩薩心. 名爲

般若. 在佛心變名薩1般若. 是常者. 則無明

昧不應有改變也. 又涅槃經云. 此常法稱要

是如來. 長壽品. 凡簡三法常義. 一者外道. 二

者小乘. 三者菩薩. □無常住. 故知常義唯在

佛果. 因中未有現顯之常. 若以所證眞如佛

性爲常者. 則一切衆生皆有此事. 何此初

地以上耶. 若言初地以上卽見佛性. 故以

佛性常爲法身者. 此猶是江南舊宗. 非北

異說此. 問. 有講攝大乘論師云. 初地見眞

如. 與佛地不異. 是事云何. 答. 若示論何得云

中              欄

在菩薩心名般若. 在佛心變名薩婆若. 旣其

改變. 則知有明昧不同. 又論云. 般若淸淨. 變

名2才便. 則知六地般若未淨. 又本以見眞故

斷3或. 初地見眞. 與佛不異. 則一切或斷. 若

不以見眞斷或. 卽便應是有智斷或. 故此說

不然. 如此皆是無分別中善巧分別. 4不示者

淺識者. 學失於眉眼. 名無巧方便. 今旣欲釋

二智. 卽廣解方便. 方便者無差別. 差別智故.

前須善巧分別諸門. 然後無方無□之用. 後

當廣解得失. 未可驚同舊宗. 今寄此門. 可有

四句. 一者語同意異. 語同者. 如上來所釋. 乃

至常無常也. 問. 何故語同共. 答. 語出經論.

經論共用. 何得不同. 而意異者. 中論云. 言語

雖同. 其心則異. 今明此是無分別中善巧分

別. 不二二義. 故開常無常境智二義耳. 旣云

不二二. 卽知雖二不二. 如大經云. 我無我無

有二相. 常無常亦5示. 經云. 愚者謂二. 智者

了達. 知其無二. 復有體者. 但謂不二. 智人了

知不二而二. 何者. 愚人不識常無常. 不知境

智. 故是無明. 無明故名爲愚. 智人了知常無

常. 名爲智者. 是故名爲語同意異也. 二者語

異意異. 有所得人. 不善分別. 無所得人. 善能

分別. 故名語異. 一是無所得心善分別. 二者

有所得心不善分別. 故名意異也. 三者語同

意同者. 語與諸佛菩薩方等經論則同. 意與

諸佛菩薩無依正觀亦同. 故名語同意同. 又

語與有所得人同. 有所得人. 復有小分得處

今意亦與彼同. 故云語同意同. 四者語異意

同. 語異經論而意扶合者. 亦得用之. 又語異

下              欄

舊宗而意同會佛旨. 亦得用之. 宜以斯四句

總貫諸門. 不應一向6[&FFFF]#有去取. 問. 何故明

此四句. 答. 有二種人. 一始學大乘. 謂必須一

向與舊宗爲異. 則成謗法. 所以然者. 語出經

論. 宜共用之. 但得與無得. 其心各別. 不應以

意異故. 今語亦異. 二者學小乘人. 云小與大

異. 强謂義同. 是亦謗法. 所以然者. 小乘語意

與大乘語意. 其實不同. 而强謂同. 如學成實

論者. 無相滅諦與方等理均. 亦名謗法也. 爲

此大小學人. 宜開同異四句

十一得失門

權實是至人之觀心. 眞俗爲衆聖之妙境. 上

已略明二慧. 今須論眞俗. 眞俗之本若成. 權

實之末自正. 故開十二門. 詳其得失. 一性假

門. 二有無門. 三有本無本門. 四顯不顯門. 五

理敎門. 六說不說門. 七淺深門. 八理內外門.

九無定性門. 十相待門. 十一泯得失門. 十二

體用門

第一性假門

問. 學佛二諦. 云何得失. 請爲陳之. 答. 定性

二諦爲失. 因緣假名二諦爲得. 所言定性二

諦者. 若有有可有. 則有無可無. 有有可有. 不

由無故有. 有無可無. 不由有故無. 不由無故

有. 有非無有. 有非無有. 不由有故無. 無非有

無. 有非無有. 有是自性有. 無非有無. 無是自

性無. 有是自性有. 有成有見. 無是自性無. 無

成無見. 有無二見若成. 則六十二見便立. 以

有無爲諸見本. 如法華若7及若無等. 依8心

此諸見. 具足六十二. 旣有其見. 則便起愛以

經數: 一七八○

經名: 淨名玄論卷第六

頁數: 八九二

上              欄

自見生愛. 他見起瞋. 見有癡使. 復有愛□. 則

煩惱具足. 旣有煩惱. 則便有業. 業或若成. 不

得離生老病死憂悲苦惱. 名爲失也. 次對失

明得者. 今無有可有. 則無無可無. 無有由無

故有. 無無可無. 由有故無. 由無故有. 有是

無有. 由有故無. 無是有無. 無則不自無. 無有

則不自有. 不自有故非行. 不自無故非無. 非

有非無. 假名有無

問. 何故云非有非無假說有無. 答. 此欲明有

無義耳. 旣是因緣有無. 因緣有無則有無宛

然. 而非有無. 非有無宛然而有無. 故言有不

自有故非有. 無不自無故非無. 非有非無. 假

有假無. 可熟思此言. 譬如幻人非人. 幻人非

人故人. 鏡像非像. 非像故像像如是. 有無非

是定性. 故不起見愛. 不招苦果. 故名爲得

也. 問. 此言何所出耶. 答. 此1開中舊義. 如肇

公不眞空論明. 有非眞有. 故雖有而空. 空非

眞空. 雖空而行. 猶如幻化人. 非無幻化人. 幻

化人非眞人. 作論竟. 以示羅什. 羅什歎曰. 秦

人解空第一者. 僧肇其人也. 光秦法師撰搜

玄論. 十四宗二諦. 用肇公爲本. 故是舊宗不

名新義. 宜可信之

次考性義. 問誰義明有有可有. 有無可無. 故

成自性耶. 答. 今通明一切內外大小有所得

義. 必有有可有得. 有無可無得. 無名有所得

故. 墮自性也

問. 今且擧成論明三假義不墮失門. 何者. 彼

明三假有爲世諦. 三假空爲眞諦. 卽三假而

常四忘. 卽四忘而常三假. 卽三假而常四忘

中              欄

故. 有不自有. 卽四忘而常三假故. 空不自空.

故非性義. 答. 三假爲世諦. 四忘爲眞諦者. 世

諦之有. 爲待眞空. 爲不待耶. 卽此一責. 便墮

二負門. 若言世諦待眞諦者. 則世諦爲能待.

眞諦爲所待. 二諦便是相待假. 何得定三假

是世諦四忘爲眞諦耶. 若言世諦之有不待

眞空者. 旣不相待. 便成自性. 故不可答也.

問. 世諦之有. 不得待眞諦之體. 以眞體絶故.

不可相待. 答. 今世諦之有待世諦. 眞2若之

名故. 有待於無. 無上過也

問. 眞諦之名. 爲是世諦攝. 爲眞諦攝. 3爲眞

諦攝邪. 若是世諦攝者. 則世諦如長還待長.

短還因短. 若眞諦之名爲眞諦攝4無名者. 眞

諦無名. 何得攝名. 眞遂攝名者. 則眞非絶名.

若言眞理無名爲眞立名遂屬眞者. 旣生屬

眞. 眞則有名. 若眞不可名. 亦不可屬矣. 故二

諦空有. 無相待義. 便是性矣. 又眞絶不可待.

俗是待不可絶. 豈非性耶. 次別問世諦. 世諦

中長短相待者. 待者爲長短成竟. 而待爲相

待竟長短始成. 二俱不可. 若成竟而待者. 凡

有二過. 一者失待過. 旣生已成. 何須復待. 凡

論待者. 本爲令成. 今旣已成. 不應更待. 二者

若成竟而復待. 則成一未待時已本成二相

待竟. 復成唯一長5拒. 卽何有二成. 若有二

成. 須有二長*拒

問. 先有體成. 後待竟復得長短名成. 以先有

體成. 未有名成. 故須相待. [&FFFF]#不待之過. 以相

待但有名始成. 而體不更成. 無重成之咎. 答.

若相待但有名成而體不成者. 則相待一假.

下              欄

唯名待耳. 體明非相待假耶. 然名與體還復

相待. 卽一切皆待一切皆成也. 問. 先長短成

而後待有此過. 先待而後成. 有何咎耶. 答. 本

將長成待短耳. 先未待短. 旣生無長. 將何待

短耶. 若將長待短者. 還墮先成後待. 亦非先

後成. 今有長短卽有待. 有待卽有長短. 一時

故無上二過. 問. 若爾者. 長物不待短時. 爲有

此物以不. 若有此物. 則是不待而有. 同先成

之失. 若不待時. 無有此物. 同先待之過. 若言

雖有此物. 未待短時. 不可名其長短. 若爾則

還同未待時有物體. 體待得名. 雖欲一時. 不

[&FFFF]#三失責山門. 問. 汝先云無有可有. 由無故

有. 無無可無. 由有故無. 他有有可有. 有無可

無. 此是先成而後待. 今無有可有. 由無故有.

豈非先待而後成耶. 答. 今對上有有可有. 故

明無有6可耳. 非是未待之時未成待竟方成.

亦非先有成竟然後待也. 故是因緣相待. 不

可以有無二門責共定性. 問. 雖有此言. 未具

共相. 請爲述之. 答. 且據長短. 短不自短. 7持

長故短. 非是先成後8待故. 短旣不自短. 短

亦非他短. 故非先待而後成. 若有短體復因

長. 卽是自他共短. 此短便有兩過. 若有短體.

則墮先成後待過. 若由他短. 則墮先待後成

過. 是故非自他共短. 短不自短. 復不由他. 則

非無因有短. 今明短名長短. 豈可無因. 問. 旣

不得四句. 亦不得相待. 答. 大經破自他共無

因四句竟. 答迦葉云. 唯得名爲從因得成. 今

亦爾. 唯得名因緣待如幻化物. 寧可定責其

所由耶

經數: 一七八○

經名: 淨名玄論卷第六

頁數: 八九三

上              欄

二有無門明得失

所言有無者. 無前性義故. 心性有不可得. 性

無亦不可得. 若有有無. 可有亦有亦無. 非無

非非無耳. 竟無前二. 何有後二. 故五句皆不

可得也. 則五眼不見. 昔聽講之日. 聞興皇和

上述攝嶺大師之言. 五眼不見理外衆生及

一切法. 猶未則信解. 久方悟之. 如此有所得

人法. 本無所有. 五眼何所見耶. 大品經每擧

我人爲喩. 又十六知見畢竟無所有. 故五眼

不見. 今有所得性有人法. 五眼不見. 亦復如

是. 問. 考察此五句不可得爲是眞諦之無以

不. 答. 此無是二諦二部外無二諦不攝故. 一

師有二種無. 一者有所無故稱無. 二者無所

有故稱無. 有所無故稱無. 卽是有所得. 五句

皆畢竟空. 是諸佛菩薩所離. 故云無也. 無所

有義. 明無. 此是二諦中實諦無. 所以然者. 二

諦宛然有而無故. 名無所有. 故稱爲無也. 二

者對無明有. 旣無如此有得所義. 卽有諸佛

菩薩假名因緣無所得二諦. 非有故有. 不無

故無. 如此有無. 是佛菩薩有無智所行處. 故

名爲境. 問. 何故明此有無. 答. 前有無不成.

今有無如立. 對彼不成. 故辨成義. 所以明此

有無. 又是接斷見故來. 或者本執定性有無.

忽聞五句皆不可得. 便生斷見. 謂無二諦因

果等法. 爲此人故. 云乃是無汝所見有無耳.

非無因緣有無. 如中論作者品云. 是業從衆

緣生. 無有決定. 如汝所說有. 如汝所說無. 因

緣有無也. 又對數論等論. 謂彼義有因果二

諦. 聞三論破一切法. 便是起斷見. 無有因果

中              欄

二諦等法. 今明舊義無有因果及二諦耳. 今

始得有因果及二諦. 所以然者. 有所得作緣

無因果二諦不成. 故成無因果義. 今立因果

始成. 故有因果義也. 又先破定性有無. 故破

其有見. 今明因緣有無. 故破無見. 欲示中道.

明有無門

三有本無門明得失

以無本故失. 有本故得. 所言無本故失者. 有

所得有無. 無有根本. 云何爲本. 謂不二正道.

是有無有之本. 華嚴云. 正法性遠離一切言

語道. 一切趣非趣. 悉皆寂滅相. 故非有非無.

非亦有亦無. 非非有非非無. 故云遠離一切

趣. 卽此一切諸法之本. 諸佛菩薩得正法根

本. 故名聖人. 以失正法根本故. 流浪六道. 正

法旣非有無. 而諸佛菩薩欲出處衆生. 於無

名相中. 假名相說. 故說有說無. 如此有無. 則

有根本. 有根本故. 在未得成. 故有無義立. 有

所得有無定住有無. 言二諦有二理. 旣非非

有非無非非有無. 故無根本. 根本旣無. 則末

亦不立. 故有無不成. 所以爲失也

1老宗. 問. 何故明此義. 答. 爲成上得失義. 諸

佛菩薩. 所以有得有有無者. 以有無有根本

故也. 性有無旣不成. 以無根本故也. 問. 第二

有無門中云. 五句心有所得諸法不可的. 然

後辨今因緣有無. 與今明由非有非無故起

有無何異. 答. 此是山門舊義. 末學者不識之.

好相渾也. 前明五句不可得. 此是有所無義

耳. 今明五句不可得者. 此是無所有義. 故不

相關也. 問. 同明五句不可得. 云何一是有所

下              欄

無. 2一是有所無. 一是無所有. 答. 可細心觀

之. 前明五句不可得. 無有理外法. 今明五句

不可得者. 此目於正道. 故先3最有所無. 今

是無所有無. 是故異也. 問. 此二有次第不.

答. 要先破洗理外諸法. 明五句不可得. 然後

始得辨因緣二諦. 由4二諦始得表不二正道.

約悟入者. 有如此次第也. 若就佛菩薩明. 正

道本非有無. 爲衆生故說有無. 始得有二諦.

而此二諦. 絶性有無五句. 故次明無性有無.

此據出用次第故. 須識山門辨得失之精要.

亦是經論之心骨也

四者顯道不顯道門明得失

有所得有無定住有無. 故有不須表於非有.

無定住無. 故無不得表於非無. 如此有無.

旣不顯非有非無不二正道. 故名爲失. 因緣

假名有無. 則有不住有. 有表不有. 無不住無

故. 無表不無. 如此有無. 能表不二正道. 故名

爲得

考宗. 問. 何故明表道耶. 答. 諸佛菩薩. 旣體

道本非有無. 欲令物悟. 是故知非有無. 假說

有無. 假說有無. 還表非有無. 前是從道起用.

今是以用開道. 前是能化方便. 今是令物悟

入. 有所得有無. 則無從道起用. 以用開道. 亦

無能化方. 及5別□物還原故. 是失得之大宗

也

五者理敎門分得失

有所得有無是理. 無所得有無是敎. 舊云二

諦是二理. 四絶爲眞諦理. 三假爲俗諦理. 二

理則有佛無佛性相常然. 迷之而成六道. 悟

經數: 一七八○

經名: 淨名玄論卷第六

頁數: 八九四

上              欄

之而有三乘. 今明旣是二理則不可改轉. 則

有無根深. 事如盡石. 因此決定有無. 故起二

見. 所以然者. 旣其道理. 實有有無. 而有無二

見. 寧得不生耶. 又設有二理生. 一異則不成.

若二理是一. 則俗假眞亦假. 眞絶俗亦絶. 若

有假有不假. 有絶有不絶. 則非二理爲一也.

若二理不一. 則色不是空. 空亦不是色. 相卽

之言則壞. 旣立二理名. 須受一異之問. 又僧

□謂. 大有是常萬法無常. 常與無常一體. [&FFFF]#

世師謂. 大有是常. 萬法無1定. 是故常無常

二體. 論主直破常無常. 一體而異體. 而有與

萬法自壞. 2命詳此義. 與二諦常無常. 豈一

體二體. 令同爲失也. 如開善云. 眞諦是常. 萬

法無常. 常無常一體. 龍光云. 眞諦常. 萬法無

常. 常無常二體. 令同二外道義. 對失明得. 二

諦是敎. 所言敎者. 以理本不二. 而爲物說二.

故名爲敎

考宗. 問. 何故以二諦爲敎. 答. 以有無爲敎.

略有五義. 一對理明二諦. 是敎. 以至理無二

故. 非有非無. 今說有說無. 故有無爲敎. 二

者聖緣. 聖人體道未曾有無. 今說有無. 此爲

敎物. 故有無爲敎. 三爲3技見. 舊義執有無.

是理. 由來旣久. 則二見其根深. 難可傾拔. 攝

嶺大師. 對緣斥病. 欲拔二見之根. 令捨有無

兩執. 故說有無能通不二理. 非是究竟. 不應

住有無中. 故有無爲敎. 四者以有無是諸見

根本. 一切經論. 盛4可二見. 斥於有無. 如凡

夫著有. 二乘著無. 又愛多者著有. 見多者著

無. 又四見多5者有. 邪見多者執無. 又佛法

中              欄

中五百論師執有. 聞畢竟空. 如6刀傷心. 方

廣執無. 不信因果. 又九十六種外道所執. 不

出有無. 諸佛出世. 復云有無. 是二理者. 便增

諸見心. 何由可Ｃ. 故今明有無是敎門能. 能

通不二之理. 不應住有無中. 以欲息諸見故.

經論明有無. 是敎門也. 五者[&FFFF]#敎之待. 聞有

無是敎之能. 能通正道. 虛心不染有無敎廢

發意卽起乎凡聖. 故有無爲敎生意得矣

問. 以何文證二諦是敎. 答. 文處甚多. 且各擧

一經7一論. 論云. 諸佛依二諦說法. 故二諦

爲敎. 大品云. 菩薩住二諦中. 爲衆生說法. 爲

著有者說空. 爲著空者說有. 故知二諦是敎.

論擧佛說經明菩薩說. 故經論佛菩薩皆明

二諦是敎也. 問. 若以五義二文證二諦爲敎

者. 今亦以五難二文. 明二諦非敎. 一者若聞

說二諦是敎者佛說敎門. 則有二諦. 不說則

應無二諦. 若爾本以二諦生於二智. 佛不說

二諦. 則無二諦. 旣無二諦. 佛何所照有耶. 二

者若二諦是敎. 六度等行. 皆是世諦. 佛不說

世諦. 則無世諦. 便無六度等行. 若爾但有詮

敎法8實. 便無善業法寶. 三者二諦爲境. 發

生二智. 二諦名境界法寶. 二諦是敎. 但有詮

敎法寶. 亦無境界法寶. 若言敎生智故轉名

境者. 佛不說敎. 則無敎可轉. 便無有境也. 四

者若二諦是敎. 色等萬法皆是世諦. 世諦旣

是敎者. 色等萬法. 亦應是敎. 若爾佛不說世

諦. 卽無色等萬法. 五者世諦是敎者. 世諦唯

有敎火. 應無實火用. 若火唯是敎. 口中說火.

則應燒口. 次引二文. 證二諦非敎. 若言眞諦

下              欄

是敎者. 經云. 有佛無佛性相常住. 而敎則有

佛方有. 無佛則無. 何得常住. 經云. 十二因緣

有佛9無常自有之. 故知世諦非敎. 答. 諦有

二種. 一於諦. 二敎諦. 於諦者. 色未曾有無.

而於凡是有. 名俗諦. 於聖是空. 名眞諦. 以於

凡是有名俗諦故. 萬法不失. 於聖是空名

眞諦故. 有佛無佛性相常住. 敎諦者. 諸佛菩

薩之色. 未曾有無. 爲化衆生故. 說有無爲二

諦. 欲令因此有無悟不有無. 是敎. 而舊義明

二諦是理者. 此是二於諦耳. 於諦望敎諦. 非

但失不二理. 亦失能表之敎耳

問. 於凡是有旣失者. 於聖是無亦是失不. 答.

一對凡夫. 明聖爲得. 若望敎諦. 皆是失也. 以

色未曾有無. 而作有無10作解. 豈非失也. 問.

經云. 一切世諦. 若於如來. 卽是第一義諦. 亦

是失. 答. 一往對凡之有爲失. 歎聖之空爲得.

若望敎諦者. 於諦非但不得表不二理. 亦不

得能表之敎. 但是謂情所見耳. 然如來了色

實未曾空有也. 若識兩種二諦. 則五難自Ｃ.

問. 難有此通. 猶未可見. 今說色有無是敎諦

者. 不說色有無敎諦. 答. 以說爲敎者. 佛不說

則無敎諦也. 問. 若爾者. 唯□有二於諦. 則無

因緣有無. 答. 一切法常是二於有無. 亦□是

因緣有無. 若於二緣卽是二於諦有無. 諸佛

菩薩了此色卽是因緣有無. 然於與敎. 未曾

二. 施二緣則敎成. 於了悟卽於成敎. 問. 若於

二緣卽是二於有無. 望佛菩薩卽是因緣有

無. 此因緣有無. 此因緣卽是因緣境. 云何言

是敎. 答. 因緣有無. 未曾有無. 故雖是有無.

經數: 一七八○

經名: 淨名玄論卷第六

頁數: 八九五

上              欄

而不有不無. 如此有無. 能開不二. 卽是敎義.

問. 佛若不說□有因緣有無. 因緣有無豈是

敎耶. 答. 非但1取說義爲敎. 經中明六塵皆

是敎. 問. 若爾境敎何異. 答. 此因緣有無. 可

兩望論之. 發智卽境. 能開不有不無不二理.

卽是敎也. 此據佛不說自有境敎也. 就說義

明境敎者. 佛照有無. 有無名境. 佛說有無. 有

無是敎. 問. 他亦云照有無有無是境. 說有無

有無亦是敎. 與今何異. 答. 他但得二於定性

有無. 此有無不得開不有不無. 故非敎也. 又

因緣有無是境耳. 定性有無非境也. 何者. 有

不自有. 由無故有. 無不自無. 由有故無. 由有

故無. 2無是有無. 3由無故有. 有是無有. 了此

因緣有無. 能生二慧. 識有是無有. 生實方便

慧. 了無是有無. 生方便實慧. 旣是定性有無.

則生斷常二見. 故不得名境也

4六說5不說門明得失

他但明世諦說. 眞諦不說. 世諦是三假. 三假

故可說. 眞諦是四忘. 四忘不可說. 衆師同此

一解. 更無異判. 今問. 世諦唯可說. 不可令不

可說. 眞諦不可說. 不可令說. 豈非定性義耶.

彼云. 世諦雖可說. 卽是眞不可說. 眞不可說

卽俗可說. 故非是定性. 問. 俗卽是眞故不可

說. 此爲是俗不可說. 爲是眞不可說. 答. 還是

眞不可說耳. 問. 若爾. 俗終二無不可說義. 豈

非定性耶. 對失明得者. 令總觀眞俗. 具有四

句. 一世諦說眞不說. 二眞說世不說. 三但說.

四但不說. 此四句有多門. 今具[&FFFF]#之. 一者世

諦說生滅. 眞諦不說生滅. 故云世諦說眞諦

中              欄

不說也. 二者眞諦說不生滅. 世諦不說不生

滅. 故眞諦說世諦不說也. 三者世諦說生滅.

眞諦說不生滅. 故二諦但說也. 四者世諦不

說無生滅. 眞諦不說生滅. 故云二諦但不說

也. 問. 此四句出何處. 答. 釋論初卷云. 人等.

世諦故有. 第一義故有. 世諦故無. 卽是斯義

也. 二者明生滅此是世諦說. 不生滅是世諦

不說. 不生不滅是眞諦說. 非不生非不滅是

眞諦不說. 此是二諦但說. 但不說也. 三者世

諦說眞諦不說. 明說生滅說不生滅. 皆是世

諦故說. 眞諦不說生滅. 亦不說不生不滅. 故

云世諦說眞諦不說也. 四者眞諦說世諦不

說者. 世諦雖說生滅不生不滅. 實無所說. 眞

諦雖無所說. 而無所不說. 問. 世諦雖說而無

所說. 無所說卽入眞諦. 眞諦雖無所說. 而無

所不說. 還是世諦. 何處有世諦不說眞諦說

耶. 答. 有所得定性義如此耳. 世諦自是說. 若

無所說. 則屬眞諦. 眞諦自無所說. 若有說還

屬世諦. 如此眞俗. 皆是障□法門. 今明諸佛

菩薩無所得空有因緣無□故. 空是有空. 有

是空有. 6是空是有空. 雖空而有. 有是空有.

雖有而空. 說是不說說. 是說不說. 說是不說

說故. 雖說而不說. 不說是說不說故. 雖不說

而常說. 故得世諦不說而眞諦說也

次明二諦但說但不說者. 以空有爲世諦. 有

空爲眞諦. 世諦說有. 眞7說諦則說空. 故二

諦但說. 以空有爲世諦. 空有卽是假有. 假有

不可說有. 假有不可說無. 假有不可說亦有

亦無. 假有不可說非有非無. 故世諦假有絶

下              欄

四句故. 世諦不可說. 眞諦假無亦絶四句故.

眞諦不可說. 不可說而說. 世諦名假有. 眞諦

名假無. 故二諦但說. 一說一不說8有. 世諦

假有. 假有故有說. 眞諦是假無. 假無則無說.

故世諦說眞諦不說. 假有雖有而無. 假無雖

無而有. 故俗不說而眞說. 次二諦但說但不

說者. 二諦俱無生. 故但不說. 問. 但無生何有

二諦. 答. 世諦無實生. 故9但不生. 眞諦無假

生. 故云不生. 問. 此猶是舊義耳. 世諦中無性

實生. 眞諦無有假生也. 如世諦中無實我. 眞

諦中無假我. 答. 今言世諦無實者. 有所得一

切假實皆是性實故. 因緣世諦. 絶此實也. 無

所得方是假. 乃爲眞諦所絶也. 二諦但不絶.

卽二諦但說世諦不絶假生滅. 眞諦不絶假

不生滅. 故二諦但不絶. 卽但說世諦絶眞諦

不絶者. 還如上世諦雖不絶. 不絶而□絶. 眞

諦雖絶而不絶次就單複. 論絶不絶義. 一10注

空有爲世諦. 有空爲眞諦. 則世諦不絶眞諦

絶. 次空有皆是世諦. 非空有爲眞諦. 卽絶不

絶皆世諦. 非絶不絶方是眞諦. 次空有二. 非

空有不二. 二不二皆俗. 非二不二爲眞. 則絶

不絶爲二. 非絶不絶爲不二. 二不二皆不絶.

非二非不二方是絶. 又此三重皆是二諦. 二

諦皆是敎. 皆是不絶. 則以不二爲理. 理名爲

絶. 問. 何故明此四重絶不絶義. 答. 欲簡異舊

絶. 舊絶但有初重絶. 無後三絶. 故明之也. 問

絶與如不如何異. 答. 此有多門. 若世諦絶實

生滅名爲世諦不如. 眞諦絶假生滅爲如. 不

絶假不生滅爲不如. 問. 云何絶實生滅爲如

經數: 一七八○

經名: 淨名玄論卷第六

頁數: 八九六

上              欄

耶. 答. 此取空義爲如. 以世諦無實生滅故. 實

生滅所空以爲如. 眞諦亦爾. 二者就前說不

說. 明如不如. 世諦說生滅爲1不生不滅爲諦

世不說名世諦不說. 此明假生滅是有故名

不如. 不生不滅此是絶假生滅亦是空義. 所

以爲如. 前如則淺. 後如則深. 前如空性. 後如

空假. 眞諦亦具此二如二不如也

次如前明世諦假有絶四句卽是如. 眞諦假

空絶四句亦是如. 此明二諦同絶實四句. 假

有爲世諦絶實有四句. 假空爲眞諦絶實空

四句. 以名之爲如. 如假有無. 卽是不絶. 故名

不如也. 問二諦絶. 絶二諦. 云何異. 答. 二諦

絶者. 如前所明也. 絶二諦者. 明眞俗俗眞. 眞

非眞. 俗非俗. 故名絶二諦也. 又雖絶而常二

諦. 故云絶二諦. 雖二諦而常絶. 故云二諦絶

也. 問. 釋論明如不如. 與今明. 如何異. 答. 釋

論明三如. 地堅等爲下如. 地無常生滅爲中

如. 地不生不滅爲上如. 前二如卽是今世諦

如. 上如卽眞諦如也. 又此三如. 皆是世諦如.

何以知之. 前云生滅是世諦不如. 不生不滅

爲世諦如. 故上如是世諦如也. 若非不生非

不滅. 爲眞諦如. 問. 釋論旣明三如. 何者爲三

不如. 答. 異此三如. 卽三不如也. 又釋論就得

失深淺. 明如不如. 地堅爲如. 不知地堅. 謂地

不堅. 名爲不如. 上中亦爾. 又深淺明者. 不生

滅爲上如. 生滅爲不如. 無常生滅爲中如. 事

中地堅爲不如. 地堅爲如. 若外道及世間. 不

識地堅. 謂爲常有. 名爲不如. 問. 前云生滅是

世諦說. 不生滅是世諦說. 不生滅是世諦不

中               欄

諦. 不生滅是眞說. 非不生滅是眞諦不說者.

世諦不諦說何異. 答. 若漸捨二而論. 則不異

也. 若世諦說假生滅. 不說實生滅. 與眞諦不

生滅則異. 世諦不實生滅. 眞諦不假生滅. 故

異也. 問. 旣有三重二諦. 亦有三重如不如不.

答. 得以空有皆世諦非空有爲眞諦. 則如不

如. 皆不如非不如. 名爲如也

七淺深門明得失

他但以空爲眞. 有爲俗. 更無異說也. 今有三

轉. 一以空有爲俗. 以有空爲眞. 二以空有皆

俗. 非空有爲眞. 三以空有爲二. 不空有爲不

二. 二不二□俗. 非二非不二爲眞. 如此三轉

二諦. 皆是敎門耳. 至道竟不曾三. 故云是法

不可示. 立此三重. 凡有五義. 法華玄中已

說

七說不說門考宗. 問. 子乃欲抑舊拔新. 終不

能超乎2城外. 請問. 七轉之敎名爲可說. 不

二之理不可說以不 . 答. 一3往如此. 問. 他重

明世諦可說眞諦不可說. 則世諦攝前三門.

眞諦卽是一理. 卽理敎猶是二諦義耳. 答. 子

不領前意也. 今明三轉者. 所三假之俗爲有.

四絶之理爲無. 以此有無. 爲初節意也. 第二

第三非子意所知. 假令眞諦一切絶. 世辨絶

是三4段. 今明如是三假卽是有. 一切絶卽是

無. 如斯有無. 爲初節義也. 又師作三節意者.

爲欲拔由來有無二諦之心. 必能改之. 則不

住非二非不二. 則二諦之見不生. 正觀之懷

便發. 問. 他意本立眞諦一切皆絶. 與今非二

非不二. 復何異耶. 答. 他言眞諦一切皆絶. 而

下               欄

世諦一切皆絶. 而世諦終一切皆有. 還是有

無不[&FFFF]#二見. 又無所往. 終是眞內可得定出

眞外耶. 今則不爾. 非眞非不眞. 非二非不二.

問. 他明眞諦亦非眞非不眞. 非二非不二. 答.

子及明眞諦之理. 非眞非不眞. 而非眞非不

眞. 終歸眞諦. 今明諸法非不眞. 不云眞諦非

眞非不眞. 一不同也. 又非眞非不眞. 子乃終

歸非眞非不眞. 不能歸眞諦. 二不同也

八理內外門明得失

興皇大師云. 今自有二徹義. 一者理外義. 二

理內義. 若心行理外. 故云理外. 心行理內. 復

云理內. 理內具眞俗等一切法. 理外亦具眞

俗等一切法

考宗. 問. 同具一切法. 云何有5由外異. 答. 理

內一切法. 皆是因緣義. 理外一切法. 非假名

義. 是故爲異. 問. 若理內外具一切法者. 理內

旣有因緣假名. 理外亦應有因緣假名. 何得

將因緣假名簡理內外耶. 答. 如所問也. 理外

亦有假. 但假是假故*段. 有假可得. 名有所

得假. 理內假不自假. 名爲不假假. 而假無所

假故. 無假可得. 名理內假. 問. 理內外旣具一

切法. 亦應理內外自有無所得. 何以故將得

無得分內外. 答. 亦如所問. 理外無所得者. 如

眞諦洞遣. 四句不及. 百非皆忘. 此是無所得

故無所有. 屯無所得故. 故是有所得之無

所得. 理內六不得無所得. 故名無所得. 問. 理

外旣具一切法. 亦應有不得無所得. 答. 理外

不能以得爲無得. 無得不得. 說爲無說. 無說

爲說故有定隔□. 今總判欲斷此問. 更來者

經數: 一七八○

經名: 淨名玄論卷第七

頁數: 八九七

上              欄

明理外具一切法者. 具理外一切法耳. 不見

理內一切法. 理內亦爾. 但具理內一切法耳.

不具理外一切法也. 又理外雖具生死涅槃

一切法. 若生死若涅槃. 皆是生死. 若得無得.

皆是有得也. 問. 若爾. 理外眞俗皆俗耶. 答.

亦得如屯故. 理外眞俗皆是凡情. 所謂世俗

法耳. 理內因緣二諦是聖人境界. 故二皆名

眞諦. 問. 經論中. 何處云理內外二具一切法

耶. 答. 中論云. 外人具. 二立一切法. 論主明

因緣故有一切法. 卽其事也. 問. 開二轍義. 欲

何所明耶. 答. 欲顯得失. 明由來立義. 墮理外

義中. 屬今理外二諦所攝

九約有無定性門明得失

涅槃經云. 一切諸法. 無有定相. 若有定相. 是

生死相. 是魔王相. 非佛法相. 以無定相. 故名

爲得. 有定相. 所以爲夫. 問. 云何無定相耶.

答. 如一色未曾是性. 亦非是假. 於性緣成性.

於假緣成假. 若必定性義. 爲非假義. 爲是還

成假見假執耳. 理內外得亦爾. 色何曾是得

是無得耶. 又如一色未曾眞俗. 於凡爲俗. 於

聖爲眞耳. 又卽就俗中. 亦無定性. 貪人見色

淨. 不淨觀人. 見色不淨. 無適[&FFFF]#人非淨. 又不

淨之物. 於人爲不淨. 畜見爲淨. 淨物於人爲

淨. 於餘爲不淨. 如蠅謂香爲不淨. 故不耐聞

之. 又一色亦不定. 於無神通人則質□. 於得

神通人則非質□. 於人見爲白色而爲水. 於

鬼赤色爲火. 又溺水不[&FFFF]#毛而[&FFFF]#鐵. 如金對

破餘一切物爲羊角所壞. 故知一切法. 無定

性也

中              欄

十約相待門明得失

本對性故明無空性耳. 若不作定性解. 復執

無定性. 捨理外而存理內義者. 皆是取捨行

心故. □名爲失. 旣知不性亦復不假故. 論云

無性法亦無. 一切法空故. 知非假非性. 畢竟

1淸淨. 始名爲得. 問. 此對何所爲耶. 答. 凡有

二義. 一爲學攝大乘及唯識論人. 不取三性

2爲三無性理. 三無性理. 卽是阿摩羅識. 亦

是二無我理. 三性. 謂依他性. 分別性. 眞實

性. 分別性者. 卽是六塵以爲識所分別. 名分

別性. 依他性者. 心識依六塵及梨耶本識爲

起依他性. 眞實性者. 卽是涅槃. 故爲名三性

三無性. 得失必言進捨. 上來若得若失皆不

可得. [&FFFF]#悟ＣＣ絶句之門爲得. 去此大逕[&FFFF]#.

不近人情. 今明從初以來一切得失. 卽皆是

道. 卽是正觀. 如肇公云. 道遠乎哉. 解事而

眞. 聖遠乎哉. 體之卽神. 如有無分別二諦. 亦

有無分二智. 如二諦有本無本二智二. 次中

觀爲本. 如二諦違不二. 二智歸中觀. 如三節

明二諦. 卽三節明二智. 如二諦但說但不說.

二智亦爾. 但能說 但不能說. 但照空但照有.

但動但動俱斷或如理內外二諦. 則二智亦

爾. 身色無定性明二智. 是心上無定性. 乃至

第十二愚卽是智. 何處分色智耶. 屯十二門.

遍通諸診. 總貫衆經. 語乃不文. 而義家有本.

問. 何故不動散說之. 而開屯階級. 答. 有二種

人. 一者學無所得觀意乃虛玄方言不足. 二

者但分別法相失顯道正宗. 今欲令文義兩

明玄事. 但得故關屯階級也

下              欄

淨名玄論卷第六(宗旨3下)

淨名玄論卷第七(會處上)

第三論會處  凡有二門. 一釋會處. 二明

淨土  論云. 欲遍通衆敎. 宜具三門. 一知名

題. 二鑒旨歸. 三識分齊. 上已[&FFFF]#其二. 今次論

第三

第一釋會處

江南舊釋. 以室內外. 分經爲三. 初有四品. 在

室外說. 名爲序分. 中間六品. 室內說之. 名爲

正經. 後之四品. 還歸室外. 名爲流通. 所以然

者. 淨名託病方丈. 念待激揚. 前之四品. 但[&FFFF]#

如來說法述德命人. 爲問疾由致. 故稱爲序.

中間六品. 在於室內. 始談妙法. 目之爲正說.

後之四品. 利物已周. 還來佛所. 印定成經. 故

稱流通  北土相承云. 此經凡有三會. 始自

佛國. 終菩薩品. 謂菴園會也. 問疾以去. 至乎

香積. 方丈會也. 菩薩行品竟乎一經. 菴園重

會

今以一文. 總徵二釋   說方便品. 在何處耶.

若在室外. 卽事違文. 若室內說者. 復乖上釋.

若謂此品集經者意. 非淨名自談. 旣無時事.

何所集耶. 又方便親序現疾. 說法何得非淨

名之言. 又室內說法. 凡有二時. 方便一品是

其初集. 略說法門. 問疾以後. 方丈重會. 廣宣

妙法. 何得以前說爲序. 後談爲正  若謂此

經但有三會. 是亦不然. 旣重集菴園. 爲二會

經數: 一七八○

經名: 淨名玄論卷第七

頁數: 八九八

上              欄

者. 亦再聚方丈. 寧非兩集. 若初集方丈. 以略

非會者. 菴園但有一品. 寧復廣耶. 又菴園說

淨土因果爲一集者. 方丈明法身因果. 寧非

會耶. 今所釋者. 華嚴七處八會. 斯經二處四

集. 言二處者一菴園處. 二方丈處. 菴園爲佛

處. 方丈爲菩薩處. 菴園爲出家處. 方丈爲在

家處. 菴園他業所起處. 方丈自業所起處. 他

業所起處者. 菴羅女園. 爲佛起精舍. 明未曾

有室是居士淨業所起也. 菴園在城外. 方丈

在城內. 顯公傳云. 相去三里. 所言四會者. 一

菴園會. 二方丈會. 三重集菴園. 四再會方丈.

以此分經. 實爲允當也

問. 華嚴不起寂滅道場. 現身七處. 此經四會.

可得然乎. 答. 華嚴明不起. 此經明起. 起與不

起. 皆不思議. 故華嚴稱不思議解脫. 此經亦

稱不思議解脫也. 問. 華嚴不起道場現身七

處. 可不思議. 此經旣四處往反. 何名[&FFFF]#測.

答. 此經四會. 雖有去來. 實無往反. 故文殊去

而不往. 淨名來而不至. 來而不至. 故無所從

來. 去而不往. 實無所去. 故善來文殊不來相

來. 來旣不來相來. 去亦不去相去. 故來去宛

然. 而實無往反. 故名不思議也. 問. 此經旣有

二處四會. 爲有序正流通以不. 答. 准例華嚴.

具含二意. 如是六事. 可兩望之. 以初攝初. 則

屬初會. 望於一部. 屬序分經. 流通亦然. 從阿

褒佛品歎法美人. 以後攝後. 屬於後會. 若望

大段. 則屬流通. 問. 如是六事. 蓋是序菴園時

應事. 但屬初會. 云何爲序分耶. 答. 如是六

事. 雖序菴園時處. 而爲成一經. 復得屬大序.

中              欄

流通亦然

次別釋會處

要具五事. 嘉集方名爲會. 一有處所. 二有時

節. 三有化主. 四有徒衆. 五說敎門. 五事和

集. 衆生悟道. 故名爲會. 如四百觀論云. 眞法

及說者. 聽者難得故. 如是則生死. 非有邊無

邊. 論中略明三種. 一有眞法. 二有說者. 三有

聽人. 具此三緣. 故有輪不得無際. 闕斯一事.

則生死非是有邊. 今廣明五事. 則爲五階. 化

處不同. 前已略說. 淨土義中. 當廣明之. 言化

時者. 此經凡有通別二時者. 言通時者. 舊云.

淨名是佛成道第三十年所說. 又云二十六

年說也. 所言別時者. 就此四會. 有二種不同.

一時事先後. 二集法次第. 時事先後者. 第一

方丈初會. 第二菴園次會. 第三方丈再集. 第

四菴園重會. 問何以知然答. 五百長者與淨

名爲法城等侶. 問道1參無時不集. 而寶積已

至. 淨名近而不來者. 當知有疾. 以其疾故. 國

內近衆. 皆來問之. 因以身疾. 略爲說法. 故無

數千人. 皆發道心. 卽方便品. 故知先有毘耶

初會也. 但初集之時. 人天衆小. 利益未多. 猶

未足暢其神慧稱現疾之懷. 但佛與淨名. 旣

同爲化物. 故兩心相鑒. 居士旣託疾毘耶. 如

來菴園說法. 爲之集衆. 故遣使問疾. 聲聞菩

薩. 皆[&FFFF]#不堪. 方有菴園會耳. 次命文殊. 令往

激揚. 廣宣妙法. 故有方丈再集. 但化事旣周.

還來佛所. 如來印[&FFFF]#. 使談妙法. 故有菴園重

集. 以時事推之. 必如此也. 二集法次第者夫

欲結集成經. 必須先明如是我聞一時佛所

下              欄

住處與大衆俱. 若發軫卽序淨名時事. 便不

得成經. 勝□之例. 事亦如是. 故先明菴園會

也. 菴園集旣竟. 將發遣使問疾之端. 故進序

方丈初會. 歎淨名之德. 生時衆尊仰之誠. [&FFFF]#

其有疾發如來慰問由致. 故次有方便一品

毘耶會也. 餘之二集. 同上釋之

次釋化主

此經四會. 凡五人共說. 方丈初集. 淨名自說.

菴園次會. 如來所說. 毘耶重集. 凡四人說. 一

淨名說. 二文殊說. 三天女說. 四諸菩薩說. 菴

園再集. 佛與淨名二人共說. 問. 五百聲聞. 八

千菩薩. 皆述淨名之言. 何故不名說耶. 答. 皆

是述淨名昔日之言. 非彼自說. 若明今昔二

說者. 二品經明淨名昔說. 十二品經[&FFFF]#維摩

今說. 問. 弟子菩薩二品. 爲屬初會. 爲屬後

會. 爲是正經. 爲是序說. 答. 宜兩望之. 旣是

菴園述之. 則屬前會. 爲問疾由致. 便屬後集.

述淨名昔說. 故是正經. 爲發問疾之端. 亦得

爲序. 問. 佛何故不直遣文殊激揚. 而復命聲

聞菩薩. 答. 略明五義. 一顯如來大悲平等. 故

□命之. 二欲歎淨名之德. 令時衆尊人重法.

三顯文殊道高. 令一切隨從. 四顯不思議解

脫甚深. 聲聞菩薩. 不能測度. 衆各述淨名昔

說. 以利今日之緣. 五明修行次第. 方便品破

凡夫. 弟子品破聲聞. 菩薩品破菩薩. 從淺至

深以爲次第. 然後同入無□法門. 共證不思

議解脫也. 問. 淨名彌勒. 位同受熾. 何故彌勒

受屈. 淨名能呵. 答. 可具三義. 一云. 十地菩

薩. 智無不通. 應無不普. 豈有夫會人天受屈

經數: 一七八○

經名: 淨名玄論卷第七

頁數: 八九九

上              欄

無垢. 唯相與化物. 故得失適緣耳. 二者雖同

是十地. 而十地之中. 自有三位. 謂入住滿. 或

可彌勒十地大士. 淨名金剛心人. 三者彌勒

位居等覺. 當來之尊. 淨名爲妙覺地. 是已成

之佛. 問. 旣五人共說. 何故獨稱淨名經耶.

答. 餘人說少. 淨名說多. 以少從多. 稱淨名經

也. 又如來菴園說法. 爲之集衆. 遣使問疾. 廣

說法門. 則成其說也. 又初會合蓋現土按地

變淨. 略開不思議之端. 菴園重會. 印定歎述.

方得成經. 使後代信受故. 初會皆開其宗. 後

集印其說. 始終皆成爲淨名經. 故獨標維摩

說也. 問. 初會旣爲開其宗. 後集印其說. 何故

非序及流通耶. 答. 初以正說開正說故初非

序. 後集印成而復命廣說妙. 故非流通. 又兩

望之義. 前意已明也

次釋所化徒衆

方丈初會. 但有毘耶近衆. 無他方遠衆. 但有

人衆. 無有天衆. 但在家衆. 無出家衆. 但聽法

衆. 無激揚衆. 故略說法門. 利益猶少. 不暢大

士現疾之懷也. 菴園初會. 具凡聖近遠在家

出家幽顯大小一切衆也. 方丈重會. 菴園再

集. 衆□同然. 故得廣說法門. 多有利益. 暢現

疾之意也. 問. 此經是菩薩法藏所攝. 又辨不

可思議解脫法門. 絶二乘境界. 則應但敎菩

薩. 云何復有聲聞衆耶. 又釋論云. 佛爲大菩

薩說不可思議解脫經十萬偈. 卽是華嚴經.

小乘在華嚴坐. 不得見聞. 以不種聞是大乘

因緣故. 此經稱亦不可思議解脫. 何故聲聞

在座. 得見聞耶. 答. 法華玄論已具說之. 餘未

中              欄

盡者. 今當更說. 依釋論意. 明華嚴爲大菩薩

說. 小乘不聞. 淨名等通爲大小淺深人說. 故

二乘得聞. 則華嚴明不思議事深. 淨名辨不

思議事淺. 雖同是不思議. 而有淺深. 故有聞

與不聞. 例如雖同是般若. 有與三乘共說. 獨

爲大菩薩說. 九地尙不聞. 肉復二乘耶. 問. 論

云. 一切經中. 般若最大. 何故三乘得聞般若.

不聞華嚴. 答. 般若雖大. 多說方便實慧甚深

理法. 二乘之人. 則有小分. 故得聞之. 華嚴多

辨實慧方便. 就事辨不思議. 則二乘絶分. 故

不得聞也. 又大判聲聞. 凡有二種. 一者實行.

二者權行. 實行之中. 復有二種. 一退大學小.

二本學小乘之人. 退大學小. 約一化始終. 凡

有四時. 一大機未熟. 二小根已成. 三小執當

移大機遠動. 四小執正傾大機正熟. 一化始

終. 唯有此四. 大機未熟者. 佛初成道. 爲諸菩

薩說華嚴經. 卽欲以大法化之. 但小機未堪.

是故息化. 如法華云. 長者居師子座. 眷屬圍

繞. 羅例寶物. 卽遣傍人追捉窮子. 窮子驚懼.

父遂放之. 則指華嚴時事也. 以大機未熟. 雖

復在華嚴座. 不得見聞

次小根已成者. 道場之日. 旣未堪大化. 鹿園

之時. 方受小法. 故密遣二人. 誘乃得之. 三小

執當移大機遠動者. 卽以波若淨名諸方等

敎. 正敎菩薩. 密化二乘. 令陶練小心. 欣[&FFFF]#大

道. 以小執當移大機遠動. 在般若淨名之座.

故得見聞. 但未領解. 四小執正傾大機正熟

者. 卽法華開方便門. 示眞實義. 以小執旣傾

方便之門宜開. 大機已成眞實之義便顯. 故

下              欄

在法華座. 亦得見聞. 復信解也. 問. 大機未

熟. 故華嚴之會. 未有小衆. 何故第八會中. 列

五百聲聞. 答. 前七會多是佛初成道. 菩提樹

下說之. 此時未有小衆. 故七會不列. 第八會

後時說之後. 已立祇洹精舍. 此時得有聲聞.

所以列也. 講者謂七處八會皆初成道說. 則

失斯意也. 問. 華嚴純化菩薩. 不敎聲聞. 又大

機未成. 何故列之在座. 答. 華嚴是顯菩薩

法與二乘法異. 故就祇洹明二緣不同. 菩薩

則見淨土中說大法. 聲聞自見穢處聽受小

乘. 如人見水餓鬼見火. 非是欲化二乘. 故列

之在席也. 又二乘見穢. 菩薩[&FFFF]#淨. 令菩薩深

鄙小乘增進大行. 乃是化菩薩耳. 問. 聲聞何

故不得見聞菩薩法耶. 答. 釋論云. 如人有五

根故得見聞. 1若無五根不得若無五根不得

見聞. 有菩薩五根故. 得見聞菩薩聲界. 二乘

無菩薩五根故. 不得見聞菩薩境界故也. 問.

若爾. 何故入法界品. 明身子與六千眷屬得

見文殊耶. 答. 就事而言. 承佛力故見. 任力則

不見. 又前明始迷故不見. 後表終悟故得見.

如法華窮子. 凡有三時. 初遙見父. 次避父去.

後還其父所. 初表當悟一乘. 次背大取小. 後

還悟一乘同入法界. 問. 七處八會. 何故就法

界品明. 二乘始不見聞. 終見聞耶. 答. 據事而

言. 七會初成道時說. 二乘大機未成. 故未有

聲聞. 法界旣後時說. 則小執漸移. 大機遠動.

是故在座. 復得見聞. 又擧二乘出法界. 顯菩

薩入法界. 又欲明法界. 非大非小. 大小具足.

非見聞不見聞. 而見聞不見聞具足也. 問. 般

經數: 一七八○

經名: 淨名玄論卷第七

頁數: 九○○

上              欄

若淨名二經. 同是小執當移大機遠動. 顯敎

菩薩. 密化二乘. 有何異耶. 答. 般若. 佛自顯

敎密化. 淨名. 菩薩顯敎密化. 敎大化小. 不出

佛菩薩也. 又般若令小人說大. 顯敎菩薩.  密

化二乘. 淨名大人說大. 顯敎菩薩. 密化二乘.

是故爲異. 上來就實行聲聞. 作此釋之

今次就權行聲聞釋者. 內□菩薩. 外現聲聞.

有二種義. 一是[&FFFF]#揚大道. 二引諸小行. 華嚴

本是敎菩薩法. 而二乘在座. 有若盲聾. 則具

前二意. 一欲顯菩薩道高二乘行劣. 令菩薩

進心大道不退心小乘. 二令小乘人深自鄙

劣捨小心大. 故身子與六千眷屬. 承佛神力.

得見文殊. 諮受大法. 卽是其事. 次至淨名般

若之座. 親自貶斥小乘. [&FFFF]#揚大道. 令菩薩之

人不退大心小. 小乘之流使捨小心大. 爾前

與物同迷. 至於法華. 將機共悟. 此皆大士利

物之方便也. 問. 不思議解脫. 卽是二智. 二智

猶是般若. 何故二乘聞不思議解脫. 如盲者

之前說衆色像. 聞般若而得領悟. 答. 大品明

實慧. 則二乘少分知之. 方便則便絶分. 此經

明二智亦然. 但大品多明實慧. 少現神通. 此

經多現神通. 少明實慧. 故開二經. 有迷有解.

上來明二乘衆竟

今次辨爲菩薩衆  問. 華嚴已爲菩薩說大

法竟. 此經復化何人. 答. 菩薩道根熟有前後.

華嚴爲其1卑成. 般若淨名化其次熟. 又釋論

云. 華嚴有智菩薩說. 則知般若淨名通化小

大. 又華嚴之座. 雖已得解. 於般若淨名. 更復

進悟

中              欄

次就菩薩聲聞. 開二種四句. 一顯敎菩薩. 非

密化二乘. 卽華嚴敎是也. 初成道時. 大機已

熟. 故顯敎之會無二乘衆. 又大機未成. 故不

密化二乘. 2顯敎二乘. 不密化菩薩. 卽三乘

敎. 小機已成. 故顯敎之. 菩薩大器不須小化.

三顯敎菩薩. 密化二乘. 卽般若淨名等經. 菩

薩大機已成. 故顯敎之. 二乘小執當移大機

遠動. 是故密化. 命說付財卽其事也. 四顯敎

菩薩. 顯敎二乘. 卽法華敎. 菩薩聞是法. 疑網

皆已除. 謂顯敎菩薩. 千二百羅漢. 悉已當作

佛. 卽顯敎二乘也

次約開覆四句. 一正顯眞實. 傍開方便. 卽華

嚴爲諸菩薩說大法門. 謂正顯眞實. 亦令菩

薩傍識小敎. 故傍開方便. 故賢首品云. 或示

聲聞小乘門. 或現緣覺中乘門. 或說無上大

乘門. 性起品. 又廣明先化菩薩次及二乘. 譬

如日出前照高山後及平地. 及平地皆是傍

開小方便也. 二者正隱眞實. 正閉方便. 卽鹿

苑敎門. 說三乘敎. 故隱一乘眞實二不二云

是方便. 故閉方便門. 三正顯眞實. 傍閉方便.

卽般若淨名敎也. 說菩薩行故. 正顯眞實. 未

明三乘是方便. 故傍閉方便. 開覆四句者. 可

見第四句. 問旣未開方便門. 云何已得顯眞

實耶. 答. 顯眞實. 有二種. 一者對開三乘方便

門. 顯一乘爲眞實. 二者. 以大小相對. 顯於眞

實. 大3開乘是究竟眞實. 小乘爲小分眞實.

對小分眞實. 明究竟眞實. 問. 何文證般若未

開方便. 已顯眞實. 答. 法華信解品云. 一切諸

佛所有□藏. 但爲菩薩演其實事. 而不爲我

下              欄

說斯眞要. 卽指大品時事也. 問. 若爾三藏中

亦對中下二乘. 歎佛最上. 何故不名顯眞實

耶. 答. 三藏敎中. 廣明二乘法. 小明菩薩法

以從多故. 不名顯眞實義. 又三藏中. 雖明佛

乘. 猶是隱覆說. 王宮實生. 從凡得佛. 般若已

去. 正說大法. 傍及小乘. 又明佛乘. 皆已具

足. 故是正顯眞實. 傍閉方便. 問. 大品中辨

眞實. 法華一乘眞實何異. 答. 舊云大乘則劣.

一乘則勝. 今謂不然. 大品對小明大. 法華除

小顯大. 大無二也. 如長者付財及委屬家業.

二時乃異. 而火宅七珍. 猶是一耳. 大品中. 菩

薩作佛. 二乘未作佛. 法華之中. 菩薩二乘

□皆成佛. 而佛乘不二也. 問. 若爾何得攝大

乘論云. 乘有三種. 一者小乘. 二者大乘. 三者

一乘. 一乘最勝. 答. 法華正明能乘之人. 一切

作佛. 以此爲勝. 不言所乘之法有優劣也

次釋第五敎門

上來已略明敎. 但爲顯成緣義故. 今更須辨

之. 南北判經. 四宗五時之說. 法華玄論其以

詳之. 今依此經法供養品. 以明二藏義云. 菩

薩法藏所攝陀羅尼印之. 則知小乘爲聲聞

藏攝. 今先通明二藏敎. 次別明四會所說

二藏義

有三雙一聲聞藏. 二菩薩藏 . 此從人立名. 二

大乘藏小乘藏. 從法爲稱. 三半字滿字. 就義

爲目. 此三猶一義耳. 不得云半滿但是涅槃

前二通於終始. 故大經云. 我爲聲聞說是半

字. 猶是聲聞藏也. 問. 說何法門. 名聲聞藏.

答. 說二乘法. 皆名聲聞藏. 問. 旣說二乘法.